איתמר ורהפטיג

הרב איתמר ורהפטיג (נולד ב-תש"ג, 1943) עומד בראש צוות המחקר במכון "משפטי ארץ" בעפרה, מעביר שיעורים בדיני ממונות, מכהן כאב בית דין פרטי לממונות הפועל במעלה אדומים, וכרב קהילת "מעלות דוד" בעיר. הוא מרצה למשפט עברי באוניברסיטת בר-אילן ומעורכי כתב העת "תחומין".

ביוגרפיה
איתמר ורהפטיג נולד למשפחת משפטנים. אביו היה השר ד"ר זרח ורהפטיג, ודודו, ד"ר שילם ורהפטיג, כיהן כיועץ למשפט עברי במשרד המשפטים. בצעירותו למד בישיבת ההסדר כרם ביבנה, נפצע במלחמת ששת הימים בעת כיבוש מוצב ג'לבינה ברמת הגולן.

בשנת 1973 קיבל תואר שני במשפטים מהאוניברסיטה העברית ובשנת 1977 קיבל תואר דוקטור למשפטים מטעם האוניברסיטה העברית בירושלים על עבודה שכותרתה "למהותו של החוזה במשפט העברי". למד בישיבת הר עציון ובשנת 1980 עם הקמת כתב העת "תחומין", היה לעורכו.

הרב איתמר ורהפטיג נחשב לאחד המומחים לנושא המשפט העברי ואפשרות שילובו בחקיקה בישראל – יוזמה אשר החלה בטרם הקמת מדינת ישראל, בידי הרב הראשי דאז, הרב יצחק אייזיק הלוי הרצוג. בפועל היא היא נשארה בתחומי לימודי המשפט העברי באוניברסיטאות, בבתי הדין לממונות וכמקור השראה ב"חקיקה הישראלית".

במסגרת עבודתו חקר את כתבי הרב יצחק אייזיק הלוי הרצוג ואף הוציא לאור חלק מכתביו. כיום הוא מגדיר עצמו משומעי לקחו של הרב זלמן נחמיה גולדברג. נכון לאפריל 2016 ראו לאור 11 ספרים פרי עטו ומאות רבות של מאמרים.

לקריאה נוספת
 עידו רכניץ, תנסו אותנו, מקור ראשון, כ"ו בשבט תשס"ט.

קישורים חיצוניים
 
 
 
 
  הרב איתמר ורהפטיג - כתבות וראיונות, באתר ערוץ 7

ממאמריו:
  גלות כחלופה למאסר - בנושא: "ערי מקלט תהיינה לכם"
 השיטה הכלכלית לפי התורה, באתר "דעת"
 הגנה עצמית בעבירות רצח וחבלה (למהותו של דין "רודף"), באתר "דעת"
 ורבים מעמי הארץ מתיהדים  - אתר דף שבועי לפרשת השבוע של אוניברסיטת בר-אילן (כולל מאמרים נוספים מפי עטו)
 שימוש בנשק חם בפיזור הפגנות אלימות
 שטר התחייבות לילד מאומץ, מתוך הספר "ההתחיבות"

הערות שוליים

בוגרי ישיבת כרם ביבנה
בעלי תואר דוקטור מהאוניברסיטה העברית בירושלים
חוקרי משפט עברי
איתמר
סגל אוניברסיטת בר-אילן: משפטים
בוגרי ישיבת הר עציון
אבות בתי דין
מעלה אדומים: רבנים
ישראלים שנולדו ב-1943